Komisijos ataskaita Europos Parlamentui ir Tarybai dėl Europos prisitaikymo prie globalizacijos padarinių fondo 2008 m. veiklos /* KOM/2009/0394 galutinis */





[pic] | EUROPOS BENDRIJŲ KOMISIJA | Briuselis, 2009.7.28 KOM(2009) 394 galutinis KOMISIJOS ATASKAITA EUROPOS PARLAMENTUI IR TARYBAI dėl Europos prisitaikymo prie globalizacijos padarinių fondo 2008 m. veiklos 1. ĮVADAS Europos prisitaikymo prie globalizacijos padarinių fondas (EGF) įsteigtas Reglamentu (EB) Nr. 1927/2006[1] (toliau – EGF reglamentas[2]), siekiant rodyti solidarumą su darbuotojais, likusiais be darbo dėl esminių pasaulio prekybos sistemos struktūrinių pokyčių, ir teikti jiems paramą. Fondas įsteigtas kaip priemonė, skirta derinti atviros prekybos bendrą ilgalaikę naudą, augant jos apimčiai ir didėjant užimtumui, su trumpalaikiu neigiamu poveikiu, kurį gali daryti globalizacija, visų pirma labiausiai pažeidžiamų ir mažiausiai kvalifikuotų darbuotojų nedarbu. EGF reglamento 16 straipsnyje nurodyta, kad kasmet, ne vėliau kaip liepos 1 d., Komisija teikia Europos Parlamentui ir Tarybai kiekybinę ir kokybinę praėjusių metų EGF veiklos ataskaitą. Šioje ataskaitoje didžiausias dėmesys skiriamas EGF pasiektiems rezultatams ir visų pirma pateikiama informacija, susijusi su pateiktomis paraiškomis, priimtais sprendimais, finansuotais veiksmais, įskaitant jų ir struktūrinių fondų, ypač Europos socialinio fondo (ESF), lėšomis finansuojamų veiksmų tarpusavio papildomumą, ir skirtos finansinės paramos teikimo užbaigimu. Joje taip pat dokumentuojamos dėl asignavimų stokos ir netinkamumo atmestos paraiškos. 2. BENDRA 2008 M. EGF VEIKLOS APžVALGA 2008 m. Komisija gavo penkias paraiškas gauti EGF paramą. Šios trijų valstybių narių pateiktos paraiškos buvo susijusios su 6 587 iš darbo atleistais darbuotojais, iš viso buvo prašoma 20 626 022 EUR. Išsamiai išnagrinėjusi jų tinkamumą, Komisija tris iš paraiškų iki 2008 m. gruodžio 31 d. pateikė biudžeto valdymo institucijai, o kitos dvi dar vertinamos. Iš viso 2008 m. aštuoniomis EGF išmokomis buvo išmokėta 49 035 729 EUR (t. y., 9,8 % visos metinės EGF sumos): penkios išmokos skirtos 2007 m. gautoms paraiškoms ir trys – 2008 m. gautoms paraiškoms. Lėšos panaudotos bendrai finansuoti aktyvios darbo rinkos priemones (daugiausia pašalpoms, gaunamoms darbo paieškos metu, mokymo ir įdarbinimo skatinimui), skirtas 9 941 iš darbo atleistam darbuotojui penkiose valstybėse narėse. Pirmą kartą 2008 m. Komisija gavo EGF išmokų skyrimo ataskaitas. Ataskaitose matyti, kad EGF tiesiogiai padėjo automobilių pramonėje ir mobiliųjų telefonų sektoriuje iš darbo atleistiems 2 158 darbuotojams vėl integruotis į darbo rinką. Galutinėse ataskaitose taip pat daroma išvada, kad EGF išmokos atitinkamoms valstybėms narėms sudarė galimybę patobulinti iš darbo atleistiems darbuotojams pritaikytas priemones, ypač įgyvendinant novatoriškas socialines priemones ir ilgiau teikiant paramą – tai nebūtų buvę įmanoma be EGF išmokų. 3. 2007 M. EGF METINėS VEIKLOS ATASKAITOS TąSA EGF reglamento 20 straipsnyje numatyta galimybė remiantis pirmąja metine EGF veiklos ataskaita šį reglamentą persvarstyti, siekiant „ užtikrinti, kad būtų pasiektas EGF solidarumo tikslas “. Todėl Komisija savo pirmojoje metinėje EGF ataskaitoje, kuri priimta kaip Peržiūrėtos socialinės darbotvarkės dalis[3] 2008 m. liepos 2 d.[4], pažymėjo, kad išnagrinės būdus poveikiui gerinti ir procedūroms supaprastinti. Ataskaitoje pateikti klausimai, kurie būtų nagrinėjami prieš pateikiant kitų metų ataskaitą, kad būtų galima pateikti pasiūlymų dėl EGF reglamento pakeitimų. Komisija nurodė keletą priežasčių, dėl kurių per pirmuosius veiklos metus ji gavo tik kelias paraiškas gauti EGF paramą. Tai – abejonės dėl tinkamumo gauti finansavimą, aukšta atleistų darbuotojų skaičiaus riba gauti EGF paramą ir trumpas EGF finansuojamų priemonių įgyvendinimo laikotarpis. Dėl šios priežasties Komisija klausimynu ir 2008 m. rugsėjo 4 d. Briuselyje surengtoje konferencijoje išsamiai išnagrinėjo pagrindinius EGF suinteresuotųjų šalių (valstybių narių atstovų, nacionalinių ir Europos socialinių partnerių organizacijų) lūkesčius ir poreikius. Konsultacijose paaiškėjo, kad didžioji dalis suinteresuotųjų šalių palankiai vertino galimybę atnaujinti EGF, kuris užtikrintų intervenciją daugiau atvejų, todėl būtų galima teikti paramą darbuotojams masinio atleidimo iš darbo, kai atleidžiama mažiau nei 1 000 darbuotojų, atvejais ir būtų suteiktas ilgesnis įgyvendinimo laikotarpis. Dauguma valstybių narių taip pat kėlė klausimą dėl bendro finansavimo normos (t. y. 50 %), kuri laikoma nepakankama toms valstybėms narėms, kurios jau kovoja su blogėjančia ekonomine padėtimi. 2008 m. lapkričio 26 d. paskelbtame Europos ekonomikos atkūrimo plane[5], Komisija dar kartą pareiškė peržiūrėsianti EGF taisykles, kad Europos Sąjunga galėtų padėti krizės paveiktiems darbuotojams ir spręsti jų ilgalaikių darbo perspektyvų klausimą. Siekdama sušvelninti ekonomikos krizės socialinį poveikį, 2008 m. gruodžio 16 d. Komisija pateikė Reglamento, iš dalies keičiančio EGF reglamentą, pasiūlymą[6], kuriame buvo šios pagrindinės nuostatos: - sumažinti atleistų darbuotojų skaičiaus ribą nuo 1 000 iki 500 darbuotojų; - pratęsti įgyvendinimo laikotarpį nuo 12 iki 24 mėnesių; - padidinti bendrą finansavimo normą nuo 50 iki 75 %[7]; - nustatyti laikiną leidžiančią nukrypti nuostatą, pagal kurią dėl pasaulinės finansinės ir ekonominės krizės iš darbo atleisti darbuotojai turėtų teisę gauti paramą, jeigu paraiškos pagal tą kriterijų pateiktos iki 2010 m. pabaigos. 4. 2008 M. EGF VEIKLOS ANALIZė 4.1. 2008 m. gautos paraiškos 2008 m. Komisija gavo penkias paraiškas gauti EGF paramą, įskaitant vieną paraišką, kuri buvo atsiimta 2007 m. ir pateikta iš naujo 2008 m. pradžioje. Tris iš šių paraiškų biudžeto valdymo institucija patvirtino 2008 m., o dvi likusias metų pabaigoje dar vertino Komisijos tarnybos. 1 lentelė. 2008 m. gautos paraiškos DELPHI (ES) (EGF/2008/02) | 2008 02 06 | a | 10 471 778 | 1 589 | 1 589 | „Alytaus tekstilė“ (LT) (EGF/2008/03) | 2008 05 08 | a | 298 994 | 1 089 | 600 | Kastilija ir Leonas ir Aragonas (ES) (EGF/2008/04)[8] | 2008 12 29 | b | 2 694 300 | 1 082 | 588 | Katalonija (ES) (EGF/2008/05) | 2008 12 29 | b | 3 306 750 | 1 269 | 1 100 | Iš viso | 20 626 022 | 6 587 | 5 435 | 2008 m. nė viena paraiška nebuvo atmesta nei dėl netinkamumo, nei dėl nepakankamų asignavimų. 4.1.1. 2008 m. gautų paraiškų skaičius pagal valstybes nares 2008 m. paraiškas paramai iš EGF pateikė trys valstybės narės: Ispanija (trys paraiškos), Italija (viena paraiška) ir Lietuva (viena paraiška). 4.1.2. 2008 m. gautų paraiškų skaičius pagal prašomos paramos dydį EGF paramos prašanti valstybė narė turi parengti suderintą priemonių paketą, geriausiai tinkantį numatytiems darbuotojams, ir nuspręsti, kokios paramos sumos prašyti iš EGF. EGF reglamente nerekomenduojama ir neribojama bendra prašoma suma, tačiau Komisijos tarnyboms vertinant paraišką, gali kilti klausimų, dėl kurių valstybei narei gali tekti peržiūrėti siūlomą individualiems poreikiams pritaikytą paslaugų paketą ir tai gali turėti įtakos prašomai sumai. 2008 m. iš EGF prašomos paramos sumos svyravo nuo 298 994 EUR Lietuvos paraiškoje (EGF/2008/03) iki 10 471 778 EUR Ispanijos paraiškoje dėl DELPHI atvejo (EGF/2008/02). 4.1.3. 2008 m. gautų paraiškų skaičius pagal paramai gauti numatytų darbuotojų skaičių 2008 m. iš darbo atleistų darbuotojų, kuriems buvo tiesiogiai numatyta skirti EGF finansuojamas priemones, skaičius buvo 5 435. Jis svyravo nuo 588 darbuotojų Ispanijos parengtoje paraiškoje dėl buvusių automobilių pramonės Kastilijos ir Leono ir Aragono regionų darbuotojų (EGF/2008/04) iki 1 589 darbuotojų Ispanijos paraiškoje, susijusioje su DELPHI (EGF/2008/02). Trijose iš penkių 2008 m. pateiktų paraiškų buvo numatyta paramą skirti daugiau nei 1 000 iš darbo atleistų darbuotojų, o dvi paraiškos buvo skirtos žymiai mažesniam skaičiui darbuotojų (600 darbuotojų EGF/2008/03 ir 588 – EGF/2008/04). Darbuotojų, kuriems numatyta skirti EGF paramą, skaičiai kai kuriais atvejais skiriasi dėl paraišką teikiančios valstybės narės apsisprendimo teikti paramą visiems atleistiems darbuotojams arba ją sutelkti tik kai kuriems, susiduriantiems su išskirtiniais sunkumais vėl įsidarbinti. 4.1.4. 2008 m. gautų paraiškų skaičius pagal prašomos paramos dydį vienam darbuotojui Pagal EGF reglamentą valstybės narės savo nuožiūra parengia iš darbo atleistiems darbuotojams siūlomų prie individualių poreikių pritaikytų paslaugų paketą. Todėl vienam nukentėjusiam darbuotojui prašoma suma gali svyruoti – tai priklauso nuo atleidimo iš darbo atvejo masto, padėties darbo rinkoje nukentėjusiame regione, nukentėjusio darbuotojo asmeninių aplinkybių, valstybės narės jau taikytų priemonių. Faktiškai vienam darbuotojui siūlomos sumos 2008 m. svyravo nuo mažiau nei 500 EUR Lietuvos atveju (EGF/2008/04) iki daugiau nei 6 500 EUR Ispanijos paraiškos, susijusios su DELPHI, atveju (EGF/2008/02). 4.1.5. 2008 m. gautų paraiškų skaičius pagal intervencijos kriterijus Dvi iš 2008 m. pateiktų paraiškų pagrįstos EGF reglamento 2 straipsnio a punktu, kuriame nustatomas įmonės, jos tiekėjų ir tolesnės gamybos grandies įmonių atleidžiamų darbuotojų skaičius. Trys kitos 2008 m. pateiktos paraiškos pagrįstos 2 straipsnio b punktu, kuris skirtas tame pačiame NACE 2 skyriuje viename regione arba dviejuose gretimuose regionuose pagal NUTS II lygį atleidžiamiems darbuotojams. 4.2. 2008 m. skirta parama 2008 m. biudžeto valdymo institucija priėmė aštuonis sprendimus skirti finansavimą iš EGF: penki buvo susiję su 2007 m. pateiktomis paraiškomis, kurios iki tų metų pabaigos dar nebuvo patvirtintos, o trys kiti sprendimai buvo priimti remiantis paraiškomis, gautomis ir įvertintomis 2008 m. Biudžeto valdymo institucija neatmetė nė vieno Komisijos pateikto pasiūlymo dėl EGF paramos ir nekeitė Komisijos pateiktų pasiūlymų. 2 lentelė. 2008 m. skirta parama pagal finansavimo sprendimus Pjemontas (IT) (EGF/2007/06) | 2007 08 10 | b | 2008/916/EB (2008 11 19) | C (2008) 8070 (2008 12 08) | 7 798 750 | Lombardija (IT) (EGF/2007/07) | 2007 08 17 | b | 2008/916/EB (2008 11 19) | C (2008) 8071 (2008 12 08) | 12 534 125 | „Textiles“ (MT) (EGF/2007/08) | 2007 09 12 | c | 2008/370/EB (2008 04 10) | C (2008) 2176 (2008 05 22) | 681 207 | Lisabona ir Alentežas (PT) (EGF/2007/10) | 2007 10 09 | b | 2008/370/EB (2008 04 10) | C (2008) 7278 (2008 11 21) | 2 425 675 | Tarpinė 2007 m. gautoms paraiškoms skirta suma | 34 410 757 | Toskana (IT) (EGF/2008/01) | 2008 02 12 | b | 2008/916/EB (2008 11 19) | C (2008) 8073 (2008 12 08) | 3 854 200 | DELPHI (ES) (EGF/2008/02) | 2008 02 06 | a | 2008/818/EB (2008 10 22) | C (2008) 7292 (2008 11 24) | 10 471 778 | „Alytaus tekstilė“ (LT) (EGF/2008/03) | 2008 05 08 | a | 2008/818/EB (2008 10 22) | C (2008) 7278 (2008 11 21) | 298 994 | Tarpinė 2008 m. gautoms paraiškoms skirta suma | 14 624 972 | Iš viso | 49 035 729 | 3 lentelė. 2008 m. skirta parama pagal darbuotojus, kuriems skirta parama Pjemontas (IT) (EGF/2007/06) | Tekstilės | 1 537 | 1 537 | 7 798 750 | 5 074 | Lombardija (IT) (EGF/2007/07) | Tekstilės | 1 816 | 1 816 | 12 534 125 | 6 902 | „Textiles“ (MT) (EGF/2007/08) | Tekstilės | 675 | 675 | 681 207 | 1 009 | Lisabona ir Alentežas (PT) (EGF/2007/10) | Automobilių | 1 549 | 1 122 | 2 425 675 | 2 162 | Tarpinė 2007 m. gautoms paraiškoms skirta suma | 6 621 | 6 194 | 34 410 757 | 5 555 | Toskana (IT) (EGF/2008/01) | Tekstilės | 1 558 | 1 558 | 3 854 200 | 2 474 | DELPHI (ES) (EGF/2008/02) | Automobilių | 1 589 | 1 589 | 10 471 778 | 6 590 | „Alytaus tekstilė“ (LT) (EGF/2008/03) | Tekstilės | 1 089 | 600 | 298 994 | 498 | Tarpinė 2008 m. gautoms paraiškoms skirta suma | 4 236 | 3 747 | 14 624 972 | 3 903 | Iš viso | 10 857 | 9 941 | 49 035 729 | 4 933 | 4.2.1. Finansuoti veiksmai Pagal Reglamento 1927/2006 3 straipsnį iš EGF gali būti bendrai finansuojamos tik aktyvios darbo rinkos politikos priemonės, kuriomis siekiama padėti iš darbo atleistiems darbuotojams iš naujo integruotis į darbo rinką. Be to, nustatyta, kad iš EGF gali būti finansuojama valstybių narių vykdoma techninės pagalbos veikla, kad būtų lengviau parengti, tvarkyti, teikti informaciją, viešinti ir kontroliuoti paramos teikimą. 2008 m. EGF finansuotų aštuonių paraiškų siūlomų veiksmų išlaidos, įskaitant jiems reikalingą techninę pagalbą, paskirstytos taip, kaip nurodyta žemiau: 4 lentelė. 2008 m. finansuoti veiksmai pagal EUROSTATO klasifikaciją [9] Darbo rinkos politikos (DRP) intervencijų klasifikacija pagal EUROSTATĄ | EGF skirta suma (EUR) | Visos sumos dalis (%) | DRP paslaugos | 30 537 989 | 62,28 % | 1 | Paslaugos klientui (pagalba ieškant darbo, profesinis orientavimas, įgūdžių tvirtinimas ir kt.) | 4 519 185 | 9,22 % | Pašalpos, gaunamos darbo paieškos metu | 26 018 804 | 53,06 % | DRP priemonės | 16 718 820 | 34 09 % | 2 | Mokymas | 7 899 843 | 16,11 % | Mokymo pašalpos | 3 033 250 | 6,19 % | 3 | Darbuotojų rotacija ir darbo pasidalijimas | Netaikoma | Netaikoma | 4 | Užimtumo skatinamosios išmokos | 4 709 608 | 9,60 % | 4.1 | Priėmimo į darbą skatinamosios išmokos | 2 666 896 | 5,44 % | 4.2 | Užimtumo palaikymo skatinamosios išmokos | 2 042 712 | 4,17 % | 5 | Parama užimtumui ir reabilitacija | Netaikoma | Netaikoma | 6 | Tiesioginis darbo vietų kūrimas | Netaikoma | Netaikoma | 7 | Išmokos veiklai pradėti | 1 076 119 | 2,19 % | Techninė pagalba (Reg. Nr. 1927/2006 3 straipsnis) | 1 778 920 | 3,63 % | Iš viso | 49 035 729 | 100 % | 4.2.2. EGF paramą gavę darbuotojai 2008 m. EGF skirta parama iš viso pasinaudojo 9 941 iš darbo atleistas darbuotojas penkiose valstybėse narėse (žr. priedą „Darbuotojai, kuriems 2008 m. skirta EGF parama“). 4.2.3. Struktūrinių fondų ir ESF finansuojamų veiksmų tarpusavio papildomumas EGF ir ESF – pagrindinės ES priemonės, kuriomis įgyvendinant aktyvios darbo rinkos politikos priemones siekiama didinti užimtumą ir užtikrinti spartų pakartotinį integravimąsi į darbo rinką. Šie fondai vienas kitą papildo, suteikdami galimybę tuos klausimus spręsti dviem skirtingomis laiko perspektyvomis: EGF teikia individualiems poreikiams pritaikytą paramą iš darbo atleistiems darbuotojams konkretaus Europos masto masinio atleidimo iš darbo atveju, o ESF per daugiametes programas remia strateginius, ilgalaikius tikslus (pvz., žmogiškojo kapitalo stiprinimą, pokyčių valdymą). Atsižvelgdama į dabartinės ekonomikos krizės socialinį poveikį, Komisija Europos ekonomikos atkūrimo plane pasiūlė pakoreguoti abiejų fondų veiklą, suteikiant jiems galimybę lanksčiau reaguoti per visą krizę. Geras ESF ir EGF tarpusavio papildomumo pavyzdys – „BenQ“ atvejis (EGF/2007/03), kuriam parama skirta 2007 m. Tuo atveju parama buvo suteikta darbuotojams, kurie sutiko registruotis „perkėlimo bendrovėje“ (vok. Transfergesellschaft ), kurioje „BenQ“ atleisti darbuotojai taip pat galėjo pasinaudoti pagal ESF programas[10] vykdomomis priemonėmis. Kai kurie darbuotojai pirmiausia pasinaudojo trumpalaikiu ESF bendrai finansuotu mokymu Europos darbo su kompiuteriu pažymėjimui gauti. Vėliau vyko EGF bendrai finansuoti penkių mėnesių mokymai, kuriuose buvo suteikiama „Vadybos asistento“ kvalifikacija. 4.2.4. Rezultatai Pagrindinis informacijos apie EGF veiklos rezultatus šaltinis – galutinės ataskaitos, kurias valstybės narės turi pateikti ne vėliau nei po šešių mėnesių nuo EGF intervencijos laikotarpio pabaigos, kaip nustatyta EGF reglamento 15 straipsnyje. 2008 m. Komisija gavo tris galutines ataskaitas, susijusias su šiomis paraiškomis: PSA (Prancūzija), „Renault“ (Prancūzija) ir „BenQ“ (Vokietija). Galutinėse ataskaitose pabrėžta EGF pridėtinė vertė, kadangi abiem valstybėms narėms buvo sudaryta galimybė sėkmingai panaudoti naujus metodus (pvz., bendravimas panašiose grupėse, daugiau patarimų ir konsultacijų), skirtus konkrečiai vyresniems nei 45 metų žemos kvalifikacijos darbuotojams. Be to, „BenQ“ atveju EGF sudarė galimybę kai kurias mokymo ir konsultavimo priemones vykdyti ilgiau nei paprastai ir tokiu būdu suteikė daugiau ir efektyvesnės paramos. PSA (EGF/2007/01) Pirmojoje 2007 m. kovo 9 d. EGF pateiktoje paraiškoje Prancūzija numatė paramą skirti 267 darbuotojams, kuriuos atleido iš darbo Prancūzijos automobilių gamintojo PSA tiekėjai. Galutinės ataskaitos duomenimis EGF remiamomis priemonėmis pasinaudojo 256 darbuotojai. EGF paramos įgyvendinimo laikotarpio pabaigoje 106 paramą gavę darbuotojai (41 %) vis dar buvo bedarbiai, o 150 (59 %) buvo susiradę nuolatinį darbą: - 76 dirbo pagal neterminuotas darbo sutartis; - 20 įkūrė savo įmones; - 54 dirbo pagal terminuotas arba laikinas sutartis, kurių trukmė – daugiau nei šeši mėnesiai. Renault (EGF/2007/02) Antrojoje 2007 m. kovo 23 d. gautoje paraiškoje dėl EGF paramos Prancūzija iš pradžių prašė paramos „Renault“ tiekėjų atleistiems 628 darbuotojams. Galutinėje ataskaitoje nurodyta, kad 366 iš jų pasinaudojo EGF finansuojamomis priemonėmis, o likusieji 262 manė patys galintys rasti darbą be jokių papildomų priemonių arba įsidarbino iki bendrai finansuojamos priemonės pradžios. EGF paramos įgyvendinimo laikotarpio pabaigoje 133 remti darbuotojai (36 %) buvo bedarbiai arba dirbo pagal trumpesnes nei šešių mėnesių darbo sutartis, arba dalyvavo trumpesnėse nei šešių mėnesių mokymo programose. Be to, 105 (29 %) darbuotojai dalyvavo šešių mėnesių arba ilgesnėse mokymo programose, o 129 (35 %) buvo susiradę nuolatinį darbą: - 77 dirbo pagal neterminuotas darbo sutartis; - 10 įkūrė savo įmones; - 42 dirbo pagal terminuotas arba laikinas sutartis, kurių trukmė – daugiau nei šeši mėnesiai. BenQ (EGF/2007/03) 2007 m. birželio 27 d. Vokietija pateikė paraišką gauti EGF paramą, iš pradžių numatydama paramą skirti 2 400 darbuotojų, kuriuos iš darbo atleido mobiliųjų telefonų gamintojas „BenQ“. Įgyvendinimo ataskaitos duomenimis EGF įgyvendinimo laikotarpio pabaigoje iš 2 528 atleistų darbuotojų, kurie, siekdami pasinaudoti aktyvios darbo rinkos politikos priemonėmis, buvo faktiškai užsiregistravę 2007 m. sausio 1 d. sukurtoje „perkėlimo bendrovėje“ ( Transfergesellschaft ), 561 (22 %) vis dar neturėjo darbo, 88 nebegalėjo dalyvauti darbo rinkoje (dėl ilgalaikių mokymų, ligos arba išėjimo į pensiją), o 1 879 (74 %) buvo radę nuolatinį darbą, iš kurių 77 įkūrė savo įmones. 5 lentelė. 2008 m. gautų galutinių ataskaitų rezultatai Darbuotojų, kuriems nereikėjo EGF paramos, skaičius | 9 | 262 | - | 271 | Darbuotojų, kuriems suteikta parama, skaičius | 256 | 366 | 2 528 | 3 150 | Iš jų pasinaudojo: | Mokymu / perkvalifikavimu | 198 (77 %) | 198 (54 %) | 256 (10 %) | 652 (21 %) | Darbo paieškos / mokymo pašalpomis | 256 (100 %) | - | 2 528 (100 %) | 2 784 (88 %) | Pagalba ieškant darbo / konsultacijomis | - | 366 (100 %) | 2 055 (81 %) | 2 421 (77 %) | Verslumo iniciatyvomis | - | - | 99 (4 %) | 99 (3 %) | Užimtumo skatinamosiomis išmokomis | 150 (59 %) | 38 (10 %) | 408 (16 %) | 596 (19 %) | Darbuotojų, vėl įsidarbinusių po EGF intervencijos, skaičius | 150 (59 %) | 129 (35 %) | 1 879 (74 %) | 2 158 (69 %) | | 4.2.5. Europos Komisijos teikiama techninė pagalba Informacija ir viešumas Remdamasi EGF reglamento 9 straipsniu Komisija „ parengia interneto svetainę, prieinamą visomis Bendrijos kalbomis, kurioje teikiama informacija apie EGF, paraiškų teikimo gairės, taip pat atnaujinama informacija apie priimtas ir atmestas paraiškas, pabrėžiant biudžeto valdymo institucijos vaidmenį. “ Interneto svetainė 2008 m. EGF interneto svetainėje (http://ec.europa.eu/egf) apsilankė 36 937 lankytojai, peržiūrėti 81 206 puslapiai. 2008 m. populiariausi puslapiai buvo EGF titulinis lapas, puslapiai, kuriuose apžvelgiamos gautos paraiškos ir pateikiami pagrindiniai su EGF susiję dokumentai. Komisijos 2007 m. parengtas EGF lankstinukas per 2008 m. atsisiųstas beveik 2 800 kartų. Kaip reikalaujama EGF reglamento 9 straipsnyje, Komisijos tarnybos EGF interneto svetainę išvertė į visas 23 Bendrijos kalbas. Eurobarometras Nuo 2008 m. spalio 6 d. iki lapkričio 6 d. atlikta standartinė „Eurobarometro 70“ apklausa. Į klausimą „ Ar kada nors girdėjote arba skaitėte apie Europos prisitaikymo prie globalizacijos padarinių fondą, kuris padeda nukentėjusiems nuo globalizacijos? “ buvo prašoma atsakyti vienu iš šių atsakymų: - „Taip ir jums jis yra gerai žinomas“, arba - „Taip, tačiau jis jums nėra gerai žinomas“, arba - „Ne, niekada apie jį negirdėjote ir neskaitėte“. Rezultatai, kurie rengiant šią ataskaitą dar nėra paskelbti, rodo, kad 27 ES valstybėse narėse 22 % gyventojų yra girdėję apie EGF, nors tik 3 % apie jį yra gerai žinoma, o 71 % apie EGF niekada nėra girdėję. Susitikimai su nacionalinėmis valdžios institucijomis ir socialiniais partneriais Trečiasis Europos prisitaikymo prie globalizacijos padarinių fondo kontaktinių asmenų ekspertų grupės (kodas E2100), kurią sudaro valstybių narių atstovai, susitikimas įvyko 2008 m. kovo 6 d. Siekiant pasiruošti EGF reglamento persvarstymui, Komisijos tarnybos pakvietė EGF suinteresuotąsias šalis į 2008 m. rugsėjo 4 d. Briuselyje surengtą konferenciją. Šio renginio tikslas – su valstybių narių atstovais ir socialiniais partneriais aptarti 2008 m. liepos mėn. išsiųstų klausimynų atsakymus ir pagrindinius 2007 m. EGF metinėje ataskaitoje nustatytus klausimus (žr. 3 dalį). 4.2.6. Finansinė ataskaita Skirta parama Pagal 2006 m. gegužės 17 d. tarpinstitucinį susitarimą EGF leidžiama skirti didžiausia suma per metus yra 500 mln. EUR, naudojant bet kurias ankstesnių metų neišnaudotų įsipareigojimų asignavimų aukščiausių ribų maržas ir (arba) panaikintų dvejų ankstesnių metų įsipareigojimų sumas. Be to, pagal EGF reglamento 12 straipsnį kiekvienų metų rugsėjo 1 d. fonde turi būti likęs bent ketvirtadalis didžiausios metinės EGF sumos, kad būtų galima tenkinti iki metų pabaigos atsirandančius poreikius. 2008 m. biudžeto valdymo institucija nusprendė iš EGF aštuonioms paraiškoms skirti 49 035 729 EUR sumą (žr. 2 ir 3 lenteles dėl EGF paramos). Techninės pagalbos išlaidos 2008 m. nebuvo išlaidų pagal EGF reglamento 8 straipsnyje apibrėžtą techninę pagalbą Komisijos iniciatyva. 2008 m. nustatyti trūkumai 2008 m. Komisijai apie trūkumus, susijusius su EGF veikla, pagal Reglamento (EB) Nr. 1681/94 nuostatas pranešta nebuvo. 2008 m. pašalinti trūkumai 2008 m. pašalintų trūkumų nebuvo. 4.2.7. Skirtos finansinės paramos teikimo užbaigimas 2008 m. nebuvo baigtas nė vienos nuo EGF veiklos pradžios skirtos išmokos mokėjimas. Priedas. Darbuotojai, kuriems 2008 m. skirta EGF parama Paraiška (Numeris) | Paraiškos data | Atleistų iš darbo darbuotojų skaičius | Paramai gauti numatytų darbuotojų skaičius | Iš kurių: | Iš kurių turintys ilgalaikių sveikatos problemų arba neįgalūs[11] | | | | | | Moterys (%) | Ne ES piliečiai | 15–24 m. |25–54 m. | 55–64 m. |65+ m. | | |Sardinija (IT) (EGF/2007/05) |2007 08 09 |1 044 |1 044 |427 (41 %) |1 |5 |899 |138 |2 |Netaikoma | |Pjemontas (IT) (EGF/2007/06) |2007 08 10 |1 537 |1 537 |1 013 (66 %) |55 |23 |1 347 |167 |0 |Netaikoma | |Lombardija (IT) (EGF/2007/07) |2007 08 17 |1 816 |1 816 | 1 230 (68 %) |71 |6 |1 537 |272 |1 |Netaikoma | |„Textiles“ (MT) (EGF/2007/08) |2007 09 12 |675 |675 |533 (79 %) |0 |242 |401 |32 |0 |4 | |Lisabona ir Alentežas (PT) (EGF/2007/10) |2007 10 09 |1 549 |1 122 |339 (30 %) |16 |39 |1 024 |59 |0 |12 | |Tarpinė 2007 m. gautoms paraiškoms skirta suma |6 621 |6 194 |3 542 (57 %) |143 |315 |5 208 |668 |3 |Netaikoma | |Toskana (IT) (EGF/2008/01) |2008 02 12 |1 558 |1 558 |746 (48 %) |998 |102 |1 276 |175 |5 |Netaikoma | |DELPHI (ES) (EGF/2008/02) |2008 02 06 |1 589 |1 589 |23 (2 %) |0 |2 |1 524 |63 |0 |5 | |„Alytaus tekstilė“ (LT) (EGF/2008/03) |2008 05 08 |1 089 |600 |494 (82 %) |0 |4 |372 |224 |0 |34 | |Tarpinė 2008 m. gautoms paraiškoms skirta suma |4 236 |3 747 |1 263 (38 %) |998 |108 |3 172 |462 |5 |Netaikoma | | Iš viso | 10 857 | 9 941 | 4 805 (48 %) | 1 141 | 423 |8 380 | 1 130 | 8 |Netaikoma | | [1] OL L 406, 2006 12 30, p. 1. Techninių klaidų ištaisymas EGF reglamente padarytas 2008 m. ir visomis kalbomis paskelbtas OL L 48, 2008 2 22, p. 82, tik anglų k. paskelbtas ir OL L 202, 2008 7 31. [2] EGF reglamente nurodomas 2008 m. gruodžio 31 d. galiojęs reglamentas, nepaisant nuo to laiko priimtų šio reglamento pakeitimų. [3] Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Atnaujinta socialinė darbotvarkė: galimybės, prieinamumas ir solidarumas Europoje XXI amžiuje“, COM(2008) 412 galutinis, 2008 7 2. [4] Komisijos komunikatas Europos Parlamentui ir Tarybai „Solidarumas pokyčių akivaizdoje: Europos prisitaikymo prie globalizacijos padarinių fondas. 2007 m. apžvalga ir perspektyvos“, COM(2008) 421 galutinis, 2008 7 2. [5] Komisijos komunikatas Europos Vadovų Tarybai dėl Europos ekonomikos atkūrimo plano, COM(2008) 800 galutinis, 2008 11 26. [6] Europos Parlamento ir Tarybos reglamento, iš dalies keičiančio Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą, pasiūlymas, COM(2008) 867, 2008 12 16. [7] 2009 m. Europos Parlamento ir Tarybos reglamente su pakeitimais bendro finansavimo normą pagal leidžiančią nukrypti nuostatą numatoma laikinai padidinti nuo 50 iki 65 % iki „krizės“ pabaigos, t. y. 2011 m. gruodžio 31 d. [8] Su 2009 m. vasario 23 d. pataisymais. [9] Ši lentelė ne visiškai tiksliai atitinka EUROSTATO naudojamą metodiką, apibrėžtą dokumente „Darbo rinkos politikos duomenų bazė. Metodika. 2006 m. birželio redakcija“, kadangi kai kurios iš EGF finansuotų priemonių neatitinka nė vienos iš kategorijų (pvz., pašalpos, gaunamos darbo paieškos metu, ir mokymo pašalpos). Tos EUROSTATO kategorijos, kurios šioje lentelėje pažymėtos „Netaikoma“, valstybių narių nebuvo siūlomos aštuoniose 2008 m. EGF patvirtintose intervencijose. [10] Vadinamoji ESF federalinio užimtumo biuro programa, Šiaurės Reino Vestfalijos žemės veiksmų programos 2 uždavinys ir Bavarijos žemės programa. [11] Pagal nacionalines klasifikacijas.